Dilarang memperbanyak karya tulis ini dalam bentuk dan cara apa pun tanpa izin tertulis dari penerbit
ATUR SAPALA
Sajroning ndonya pamulangan asring diprangguli sakehing teknik utawa cara kanggo ngulang siswa. Teknik-teknik mau diajab bisa nggampangake siswa anggone sinau. Ana teknik asil guru liya uga ana teknik asil karya gurune dhewe. Karya-karya mau mujudake kanugrahaning Gusti marang titahe.
Sawijining teknik pancen kudu dibyarawakake. Apa maneh teknik kuwi wis kabukti kanthi empiris kasil nggampangake proses pasinaon. Buku kang lagi panjenengan waos iki yaiku buku kang mbabar babagan teknik nulis geguritan kanggo bocah SD.
Dening panulis teknik iki dijenengi Teknik Wasasih Weweh. Teknik iki panulis cipta murih para siswa bisa gampang nulis geguritan. Banjur bisa dadi buku, contone buku kang momot gurit-gurit bab kearifan lokal lan lelakon panguripan bocah sabendinane.
Apa lan kepriye, ta, Teknik Wasasih Weweh? Sumangga panjenengan maos buku iki kanthi tatas titis. Muga-muga Gusti Allah paring berkah pangupaya iki. Muga-muga buku iki bisaa miguna melu ngrembakake basa lan sastra Jawi. Amin.